Lav et referat af nedenstående tekst:

Tekst:
Den 1. juni følger endnu en nordjysk kommune trop. Aalborg Kommune melder sig som den femte nordjyske kommune i rækken af nordjyske kommuner med røgfri arbejdstid. 18.000 ansatte skal derfor snart vende sig til ikke at kunne ryge i deres arbejdstid, mens i alt 16.000 medarbejdere i Hjørring, Vesthimmerland, Rebild og Mariagerfjord Kommuner allerede har røgfri arbejdstid. For cirka ti år siden begyndte de første kommuner i Danmark at indføre røgfri arbejdstid, og det har vist at gøre en forskel, fortæller Kræftens Bekæmpelse. - Alt andet lige gør det, det lettere at stoppe med at ryge. De fleste plejer at sige, at det er ikke svært at holde op, det er svært at holde ud. Det, der oftest sker, når folk forsøger at holde op med at ryge, er, at de holder op i en længere eller kortere periode, og så bliver der en anledning til, at de falder i igen. Hvis arbejdspladsen er røgfri, hvis ikke dine kollegaer ryger i pausen, så har du lettere ved at holde ud. Så du har lettere ved at holde op med at ryge, hvis du arbejder på en røgfri arbejdsplads, siger Niels Them Kjær, der er chef for tobaksforbyggelse i Kræftens Bekæmpelse. Nordjylland halter fortsat efter På landsplan er det syv ud af ti kommuner, der lige nu har indført røgfri arbejdstid, og derfor halter Nordjyllands fortsæt efter de andre regioner, men i Kræftens Bekæmpelse hilser de hver en røgfri kommune velkommen. - Det er et positivt signal at sende overfor medarbejderne, man ønsker nogle sunde rammer for deres arbejdstid, men det sender også et signal til borgerne – især børn og unge – kommunens medarbejdere er for eksempel ansatte på institutioner og skoler og det giver god mening, når der er røgfri skoletid for eleverne, at der så også er røgfri arbejdstid for lærerne, siger Niels Them Kjær. Flertal af nordjyder, synes det er en god idé Flere nordjyder synes, at det er en god idé med røgfri arbejdspladser. Seks ud af ti nordjyder synes meget godt eller godt om røgfri arbejdstid, mens det kun var lidt over 50 procent i 2017. Det viser den seneste undersøgelse af mere end 5000 danskeres holdning til tobak, som Kræftens Bekæmpelse, TrygFonden og Hjerteforeningen står bag. Bør de private virksomheder følge trop? - Ja, det synes vi. Lige nu har vi nogle projekter, der handler om de offentlige arbejdspladser, men vi har helt klart også et kig på de private arbejdspladser, og der er også nogle private arbejdspladser, der er gået forrest på det her område, svarer Niels Them Kjær. Røgfri arbejdstid betyder, at medarbejdere ikke ryger i arbejdstiden - hverken indendørs eller udendørs.

Referat:
Fem ud af 11 nordjyske kommuner har indført eller indfører røgfri arbejdstid i den nærmeste fremtid.